हमारे सारे काम बिना किसी विघ्न-बाधा व अड़चन के सफलता से पूरे हो जाएं, कोई अनिष्ट न आए, इसी कामना से हम अपने सभी कायरें का शुभारंभ गणपति वंदना के साथ करते हैं। विवाह आदि मांगलिक अवसर हों या नए मकान, दुकान की प्रवेश पूजा या भूमिपूजन, कोई भी काम गणपति को नमन किए बिना शुरू नहीं किया जाता। व्यापारी बही-खातों पर श्रीगणेशाय नम: या शुभ-लाभ लिखकर ही काम शुरू किया जाता है। हमारे समाज में यह परंपरा सदियों से कायम है। यहां तक कि सनातनधर्मी हिंदू समाज अपनी दैनिक उपासना भी गणपति नमन के साथ शुरू करता है।